উচ্চতম ন্যায়ালয়ৰ নিৰ্দেশ অনুযায়ী ৩০ জুনত ৰাষ্ট্ৰীয় নাগৰিকপঞ্জী চমুকৈ এনআৰচিৰ দ্বিতীয় তথা অন্তিখন খচৰা প্ৰকাশ পাব। ইয়াৰ বাবে যুদ্ধকালীন ক্ষিপ্ৰতাৰে কাম আৰম্ভ হৈছে ওদালগুৰিত।
ইয়াৰ বাবে ওদালগুৰিৰ উপায়ুক্ত কাৰ্যালয়, আৱৰ্ত ভৱন আৰু ব্লক কাৰ্যালয় সমূহত বংশবৃক্ষ পৰীক্ষণকে আদি কৰি অন্যান্য যাৱতীয় কাম আৰম্ভ কৰা হৈছে।
অৱশ্যে উক্ত কেন্দ্ৰ সমূহত বংশবৃক্ষ পৰীক্ষণৰ বাবে উপস্থিত হোৱা লোক সকলে দুৰ্ভোগ ভোগ কৰিবলগীয়া হৈছে বুলি অভিযোগ উত্থাপন হৈছে। বিশেষকৈ সেৱা কেন্দ্ৰ সমূহত ন্যূনতম খোৱাপানীৰ ব্যৱস্থাও নথকাত ৰাইজে চৰম অসুবিধাৰ সন্মুখীন হৈছে।
উল্লেখযোগ্য যে যোৱা ৩১ ডিচেম্বৰৰ মাজনিশা ৩.২৯ কোটি আবেদনকাৰীৰ ভিতৰত প্ৰায় ১.৯ কোটি লোকৰ নাম সন্নিবিষ্ট হৈ থকা প্ৰথমখন খচৰা প্ৰকাশ পাইছিল।
তাৰ পাছতে দেশৰ উচ্চতম ন্যায়ালয়ৰ নিৰ্দেশ অনুযায়ী ৩০ জুনত ৰাষ্ট্ৰীয় নাগৰিকপঞ্জী চমুকৈ এনআৰচিৰ দ্বিতীয় তথা অন্তিখন খচৰা প্ৰকাশ পাব বুলি ঘোষণা কৰা হৈছিল। সেয়েহে সমগ্ৰ ৰাজ্যৰ লগতে ওদালগুৰিতো যুদ্ধকালীন ক্ষিপ্ৰতাৰে এনআৰচি উন্নীতকৰণৰ কাম আগবাঢ়িছে।
নিশ্চিতভাৱে এনআৰচি উন্নীতকৰণৰ এই কাম ক্ষিপ্ৰ গতিত সম্পন্ন হ'লে অসমবাসীয়ে এক ৰক্ষাকবচ লাভ কৰিব বুলি আশা কৰা হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
